EMP Ühiskomitee otsus

nr 12/97,

14. märts 1997,

millega muudetakse EMP lepingu XIV lisa (konkurents)

EMP ÜHISKOMITEE,

võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98,

ning arvestades, et:

lepingu XIV lisa muudeti EMP Ühiskomitee 27. novembri 1996. aasta otsusega nr 65/96; [1]

lepingu XIV lisa sisaldab komisjoni määrust (EMÜ) nr 2349/84 ja komisjoni määrust (EMÜ) nr 556/89;

komisjoni 31. jaanuari 1996. aasta määrus (EÜ) nr 240/96 asutamislepingu artikli 85 lõike 3 kohaldamise kohta teatud liiki tehnoloogiasiirdelepingute suhtes [2] asendab määrused (EMÜ) nr 2349/84 ja 556/89 üheainsa määrusega;

lepingusse tuleb seetõttu lisada komisjoni määrus (EÜ) nr 240/96 ning lisa XIV asjakohaseid peatükke ja punkte tuleb vastavalt sellele muuta,

ON VASTU VÕTNUD JÄRGMISE OTSUSE:

Artikkel 1

Lepingu XIV lisa muudetakse järgmiselt.

1. Peatükis C asendatakse pealkiri "Patendilitsentsileping" pealkirjaga "Tehnoloogiasiirdelepingud".

2. Punkti 5 tekst asendatakse järgmise tekstiga:

"396 R 0240: komisjoni määrus (EÜ) nr 240/96, 31. jaanuar 1996, asutamislepingu artikli 85 lõike 3 kohaldamise kohta teatud liiki tehnoloogiasiirdelepingute suhtes (EÜT L 31, 9.2.1996, lk 2).

Käesolevas lepingus loetakse selle määruse sätteid järgmises kohanduses:

a) artikli 1 lõikes 4 asendatakse sõna "liikmesriigid" sõnadega "EÜ liikmesriigid või EFTA riigid" vastavas käändes;

b) artikli 4 lõikes 1 asendatakse sõnad "tingimusel et kõnealustest lepingutest teatatakse komisjonile kooskõlas määruse (EÜ) nr 3385/94 artiklitega 1, 2 ja 3 ning komisjon ei otsusta erandi kohaldamist nelja kuu jooksul vaidlustada" sõnadega "tingimusel, et kõnealustest kokkulepetest teatatakse EÜ Komisjonile või EFTA järelevalveametile kooskõlas määruse (EÜ) nr 3385/94 artiklitega 1, 2 ja 3, EMP lepingu protokolli nr 21 vastavate sätetega ning järelevalveameti ja kohtu loomist käsitleva kokkuleppe protokolli nr 4 III peatükiga, ning pädev järelevalveasutus ei otsusta erandi kohaldamist nelja kuu jooksul vaidlustada,";

c) artikli 4 lõikes 3 asendatakse sõnad "vastavalt määruse (EÜ) nr 3385/94 artiklile 4" sõnadega "kooskõlas määruse (EÜ) nr 3385/94 artikliga 4, EMP lepingu protokolli nr 21 vastavate sätetega ning järelevalveameti ja kohtu loomist käsitleva kokkuleppe protokolli nr 4 III peatükiga.";

d) artikli 4 lõike 5 teine lause asendatakse järgmisega:

"Komisjon vaidlustab erandi, kui tema pädevusse kuuluv riik nõuab seda kahe kuu jooksul alates lõikes 1 osutatud teatise või lõikes 4 osutatud teatise edastamisest riikidele."

e) artikli 4 lõike 6 teine lause asendatakse järgmisega:

"Kui vaidlustamine toimus tema pädevusse kuuluva riigi nõudmisel ja riik ei ole oma nõudest loobunud, võib vastuväitest taganeda ainult pärast konsulteerimist tema konkurentsi piiravat tegevust ja turgu valitsevat seisundit käsitleva nõuandekomiteega."

f) artikli 4 lõike 9 lõppu lisatakse järgmine tekst:

"või EMP lepingu protokolli nr 21 vastavad sätted ning järelevalveameti ja kohtu loomist käsitleva kokkuleppe protokolli nr 4 II peatükk"

vastavas käändes;

g) artikli 7 sissejuhatavas lõigus asendatakse sõnad "vastavalt määruse nr 19/65/EMÜ artiklile 7" sõnadega "kas omal algatusel või mõne teise järelevalveasutuse, tema pädevusse kuuluva riigi või õigustatud huvi omava füüsilise või juriidilise isiku taotlusel";

h) artikli 7 lõppu lisatakse järgmine lõik:

"Sel juhul võib pädev asutus teha otsuse kooskõlas määruse (EMÜ) nr 17/62 artiklitega 6 ja 8 või EMP lepingu protokolli nr 21 vastavate sätetega ning järelevalveameti ja kohtu loomist käsitleva kokkuleppe protokolli nr 4 II peatükiga, ilma et asjaomased ettevõtjad peaksid esitama teatised."

i) artikli 10 lõikes 13 asendatakse sõna "liikmesriigid" sõnadega "EÜ liikmesriik või EFTA riik" vastavas käändes."

3. Peatükist F jäetakse välja pealkiri "Oskusteabe litsentsilepingud" ja punkti 9 (komisjoni määrus EMÜ) nr 556/89) tekst.

Artikkel 2

Komisjoni määruse (EÜ) nr 240/96 islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne.

Artikkel 3

Käesolev otsus jõustub 1. aprillil 1997 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Otsust kohaldatakse alates 1. aprillist 1996. Iga EFTA riik võib ajavahemikuks 1. jaanuar 1996 kuni otsuse vastuvõtmise kuupäevani sätestada üleminekumeetmed ulatuses, mil see on põhiseadusest tulenevalt vajalik.

Artikkel 4

Käesolev otsus avaldatakse Euroopa Ühenduste Teataja EMP osas ja EMP kaasandes.

Brüssel, 14. märts 1997

EMP Ühiskomitee nimel

eesistuja

C. Day

[1] EÜT L 71, 13.3.1997, lk 38.

[2] EÜT L 31, 9.2.1996, lk 2.

--------------------------------------------------